b'\n_START_ARTICLE_\nAlfredo Stroessner\n_START_SECTION_\n\xc5\xbdivotopis\n_START_PARAGRAPH_\nRodio se kao sin Huga Str\xc3\xb6ssnera, Nijemca koji je u Paragvaj do\xc5\xa1ao iz Bavarske, a radio je kao ra\xc4\x8dunovo\xc4\x91a za pivovaru i Heriberte Matiauda, iz jedne od naijmu\xc4\x87nijih paragvajskih obitelji._NEWLINE_Vojsci se pridru\xc5\xbeio 1929. godine. Dobio je \xc4\x8din poru\xc4\x8dnika, borio se u ratu za Chaco, i postao brigadir. Godine 1948. postao je najmla\xc4\x91i general u Ju\xc5\xbenoj Americi. Protivio se politici koju je provodio predsjednik Federico Chavez pa ga je svrgnuo u pu\xc4\x8du 1954. godine. Postao je predsjednik, a kasnije i diktator, vladao je 35 godina. Izabran je u devet mandata. Vladavinu su mu obilje\xc5\xbeila mu\xc4\x8denja, otmice, i korupcija._NEWLINE_Bio je sna\xc5\xbeni pa i nasilni protu-komunist, te niti jedna komunisti\xc4\x8dka zemlja nije imala veleposlanstvo u Paragvaju dok je on bio predsjednik. Jedina iznimka bila je Jugoslavija. Otplatio je sve zajmove koje je Paragvaju dala Svjetska banka, odr\xc5\xbeav\xc5\xa1i valutu stabilnom._NEWLINE_Dan je po\xc4\x8dinjao u 4 sata ujutro, davaju\xc4\x87i naredbe iz kreveta, a na posao nije i\xc5\xa1ao iza 6 ujutro. U podne je uzimao trosatnu pauzu, ali je prema nekim izvorima radio i do 1 sata poslije pono\xc4\x87i. Nikad nije i\xc5\xa1ao na godi\xc5\xa1nji odmor dok je bio predsjednik. Do\xc5\xa1av\xc5\xa1i na vlast, proglasio je opsadno stanje koje se obnavljao svaka tri mjeseca tokom mandata. Nije ga progla\xc5\xa1avao samo tijekom izbora._NEWLINE_Papa Ivan Pavao II. posjetio je Paragvaj 1988. godine, osna\xc5\xbeiv\xc5\xa1i namjere disidenata. Dana 3. velja\xc4\x8de 1989. godine, nakon \xc5\xa1to je po deveti put izabran kao jedini kandidat, svrgnut je u pu\xc4\x8du, pobjegao je iz zemlje u Brazil, gdje je \xc5\xbeivio posljednjih 17,5 godina. Umro je prirodnom smr\xc4\x87u od upale plu\xc4\x87a nakon \xc5\xa1to je operirao kilu. Imao je 93 godine._NEWLINE_Samo Fidel Castro je du\xc5\xbee na vlasti od njega. Biv\xc5\xa1i predsjednik Nicanor Duarte odbio je svaku pomisao da mu se na bilo koji na\xc4\x8din oda po\xc4\x8dast.'